Hobuerialade tegus sügis 10. november vadim.albrant
2020 aasta sügis on meie ratsakompleksis väga tegus olnud.
Algas see 9. septembri Eesti Sporthobuste Kasvatajate Seltsi noorhobuste ülevaatusega. Ülevaatus viidi läbi HM-19 õpilastega hobumajandussündmuste korraldamise tundide raames, õppejõuks hobuste hindaja Astra Nilk. Ülevaatuse tarbeks valmistasid õpetaja Reet Jänese juhtimisel PH-19 õpilased hobused ülevaatuseks ette. Pesid ja puhastasid hobused, tegid lakkadesse patsid ja lõid kabjad läikima.
Ülevaatusel osalesid Järvamaa KHK kasvatatud noored hobused (fotod ESHKS)
Bounty Hunter
Belistra
Calanthe
Rohkem fotosid ja tulemused ESHKS kodulehel SIIN
12. ja 13. septembril toimusid traditsioonilitse rastavõistlused Türi Valla Karikas ja Eesti Hobusekasvatajate Seltsi karikasarja finaal kooli- ja takistussõidus, mida korraldasid lõpukursuste (PH-18 ja HM19) õpilased koos õpetaja Malle Einastega. Kahepäevased võistlused on populaarsed üle Eesti, kus osales ligi 300 võistluspaari.
PH-18 õpilane Cristella Treial kooli hobusel Pandera. Foto Kristhel Vaht.
PH-18 õpilane Kristina Paimets kooli hobusel Pandera. Foto Kristhel Vaht.
Õpetaja Helle Kilk kooli hobusel Zeus (Foto Külli Marrandi)
15. septembril toimus Eesti Hobusekasvatajate seltsi noorhobuste ülevaatus. Ülevaatust aitasid korraldada õpilased PH-19 kursuselt ja õpetaja Helle Kilk.
Kooli hobused (paremalt Helmuth, Rianna, Helbe, Hurmaa), PH-19 õpilased, õpetajad Reet Jänes ja Helle Kilk ning EHS-i esindaja Andres Kallaste.
27. septembril toimusid PH-18 õpilaste rakendispordi tunnid Saksa Ratsakoolis, kus toimus Eesti meistrivõistluste finaal rakendispordis. Õpilased koos õpetaja Helle Kilgiga aitasid kaasa võistluste korraldamisele ja läbiviimisele. Töö kaigus nähti väga põnevaid sõite, õpiti rakendispordi telgitaguseid tundma ja saadi suure kogemuse võrra rikkamaks.